yakhyo/uz-wiki huggingface dataset:
Barış Atay

Barish Atay Mengüllüoğlu (1981-yil 22-sentyabr) — turk aktyori va Turkiya Ishchilar partiyasi (TİP) siyosatchisidir.

Yoshligi va Ta'limi 
U o'n yoshidan boshlab teatr o'yinlariga qiziqadi va hayotining dastlabki yillarida bir nechta spektakllarda ishtirok etgan. U Antokiya shahridagi boshlangʻich va oʻrta maktabda oʻqigan va Istanbul dagi Yeditepe universiteti da teatr boʻyicha tahsil olgan va uni 2009-yilda tugatgan.

Karyerasi 
U bir qancha turk seriallari va filmlarida oʻynagan va doʻstlari bilan 2011-yilda “Emek Sahnesi” teatrini tashkil qilgan. U Recep Tayyip Erdoğan siyosatini va Turkiyada qonun ustuvorligini qo‘llashni ashaddiy tanqid qiladi. U "Faqat diktator" (turkcha: Sadece Diktatör) teatr spektaklida rol o'ynagan, bu esa Erdo'g'anga parodiya sifatida qaralgan. Keyinchalik bu spektakl Emek Sahnesi teatri joylashgan Kadıköy tumanida namoyish etilishi taqiqlandi. Bu taqiqga munosabat sifatida u asarni internetda nashr etdi va spektakl Berlin dagi Maksim Gorkiy teatr ida namoyish etildi.

Siyosiy faoliyati
U Gezi bogʻi eʼtirozlari (2013) idagi noroziliklarning kuchli tarafdori edi va shu sababli hukumat partiyasi, Adolat va Taraqqiyot partiyasi dan (AKP). Melih Gokchek tomonidan tanqid qilingan edi. Gezi bog'idagi noroziliklarga qaramay ularni qo'llab-quvvatlagan RedHack bir haftadan so'ng ozod qilindi.

2018-yil may oyida u 2018-yilgi parlament saylovlari uchun Xalq demokratik partiyasi (HDP) nomzodi sifatida e’lon qilindi, unda Hatay (viloyat) vakili etib saylandief></ref>. 2018-yilda u va Erkan Bosh HDPdan chiqishlarini eʼlon qilishdi va birgalikda Turkiya Ishchilar partiyasi ga (TİP) qoʻshilishdi va ularning parlamentdagi yagona vakillariga aylanishdi.

Bahsli holatlar 
2020-yil iyun oyida u oʻzi ishlatayotgan TIP mashinasini avariyaga sabab boʻlish tufayli siyosiy raqiblari tomonidan sabotaj qilinganini daʼvo qildi. U serjant 18 yoshli kurd talaba Ipek Er ni zo'rlaganlikda ayblangan, ammo hibsdan ozod qilingan ish bo'yicha tushuntirish talab qilganidan so'ng, Turkiya Ichki ishlar vaziri Sulaymon Soylu tomonidan qattiq tanqid qilindi va Barış Atay ayblanadi. Kurd ishchilar partiyasi (PKK) va Xalq Ozodlik Partiyasi/Fronti (DHKP-C) tarafdori bo'lganligi va unga “qo'lga tushma” deb maslahat bergan. Ertasi kuni kechasi u besh kishi tomonidan hujumga uchraganini, buning natijasida tunni kasalxonada qolib ketganini aytdi. Hujum uchun u Sulaymon Soylu ni aybladi.

Manbalar
Viktor Chukarin

Viktor Ivanovich Chukarin (, ; 1921-yil 9-noyabr — 1984-yil 25-avgust) — SSSR sharafini himoya qilgan ukrainalik sport gimnastikachi. 1952 va 1956-yillardagi yozgi olimpiya oʻyinlarida oʻn bitta medalni qoʻlga kiritdigan. Bulardan 7 tasi oltin. 1954-yilda koʻpkurash boʻyicha jahon chempionligini qoʻlga kiritgan. 1952-yilgi yozgi olimpiya oʻyinlarida eng koʻp medalni qoʻlga kiritgan sportchi hisoblanadi.

Tarjimai holi 
Chukarin Donetsk gubernatorligidagi Krasnoarmeyskoye qishlogʻida. 1924-yilda uning oilasi Mariupolga koʻchib oʻtgan. Chukarin Mariupolda gimnastika bilan shugʻullana boshlagan. Keyinchalik Kievdagi jismoniy tarbiya institutida tahsil olgan.

1941-yilda Ulugʻ Vatan urushi boshlanishi bilan Qizil armiya safiga koʻngilli sifatida borib qoʻshilgan. General Mixail Kirponos boshchiligidagi boʻlinma safida jang qilgan. Chukarin jangda yarador boʻlib, Poltava yaqinida asirga olingan va Sandbosteldagi asirlar lageriga yuborilgan. Keyinchalik yana 17 ta turli xil lagerlarga yuborilgan. 1945-yilda ozod etilgan. Ozod etilgandan soʻng Kiyevdagi sport institutiga qayta qabul qilinmaganligi sababli Lvovdagi jismoniy tarbiya institutida oʻqishni davom ettirgan.

1946-yildadan sport gimnastikasi boʻyicha SSSR chempionatlarida ishtirok eta boshlagan. 1947-yilda beshinchi oʻrinni egallagan. 1948-yilda SSSR chempionligini qoʻlga kiritgan. 1949-yilda koʻpkurash boʻyicha SSSR chempioni boʻlgan. Bu gʻalabasini 1950, 1951, 1953 va 1955 yillarda ham takrorlashga muvaffaq boʻlgan.

SSSR olimpiya oʻyinlarida 1952-yildan (bu paytda Chukarin 30 yosh boʻlgan) ishtirok eta boshlagan. 1952-yilda Chikurin oltita medalni qoʻlga kiritgan. 1956-yilgi yozgi olimpiya oʻyinlarida yana beshta medalini qoʻlga kiritgan.

SSSR terma jamoasining 1954-yilgi jahon chempionatidagi gʻalabasiga Chikurin katta hissa qoʻshgan. Yakkalik va jamoaviy bahslarda oltin medalni qoʻlga kiritgan.

1957-yilda Larisa Latinina va Viktor Chukarin Lenin ordeni bilan taqdirlanishgan.

1955-yilda nashr etilgan „Put K Vershinam“ nomli kitobida toʻliq faoliyati haqida hikoya qilib bergan. 1961yilda Armaniston gimnastika jamoasiga murabbiylik qilgan. 1963-yilda Lvov jismoniy tarbiya institutida dotsent ilmiy unvonini qoʻlga kiritgan. 1984-yilda vafot etgan. Lychakiv qabristoniga dafn etilgan. Lvovdagi koʻchalardan biriga Viktor Chukarin nomi berilgan.

Manbalar 

1984-yilda vafot etganlar
1921-yilda tugʻilganlar
Sportchilar
Kishilar
SSSRda tugʻilganlar
Kuban davlat universiteti

Kuban davlat universitet — Krasnodar, Janubiy ) Kuban viloyatida joylashgan universitet. 1920-yil 19-sentyabrda tashkil etilgan va oʻshandan beri 100 mingdan ortiq mutaxassislar, shu jumladan 1000 dan ortiq xorijiy talabalar oʻqitiladi.

Akademiklar 
KubSUning 16 ta filiali va 40 dan ortiq oʻquv markazlari va tadqiqot markazlari faoliyat olib boradi. KubDU filiallari tizimi butun Janubiy Rossiya hududini qamrab oladi: Armavir, Gelendjik, Goryachy Klyuch, Korenovsk, Kropotkin, Leningradskaya stanitsa, Novorossiysk, Otradnenskaya stanitsa , Pavlovskaya, Stavropol, Tikhoretsk va Ustʼ-Labinsk shular jumlasidandir.

KubDU filiallarida 8 mingdan ortiq talaba yettita mutaxassislikda oʻqishadi:

 Huquqshunoslik
 Hisob-kitob va audit
 Davlat va kommunal boshqaruv
 Moliya, kredit va valyuta aylanmasi
 Filologiya
 Psixologiya
 Rassomlik sanʼati

Talabalari 
85 yil ichida KubDUdan 100 mingdan ortiq mutaxassislar bitirib chiqishgan, shulardan 1000 nafar xorijiy talabalar boʻlgan.

Mashhur bitiruvchilari 
 Sanʼatkor Sergey Vorzhev
 Sanʼatkor Isroil Tsvaygenbaum
 Margarita Simonyan
 Televideniye taqdimotchisi Mariya Minogarova
 Rossiya birinchi kanalining sobiq jurnalisti Marina Ovsiyannikova
 Polina Lukyanenkova (1998-yil tugʻilgan)

Manbalar

Havolalar 

 www.kubsu.ru Arxivlangan 2012-05-03 Wayback Machine-da
 Krasnodar talabalar jamoasi (Kuba davlat universiteti boʻlimi)

Koordinatalar Vikimaʼlumotlarda
Oliy oʻquv yurtlari
Universitetlar
Burhon Mashrabiy

Burhon Mashrabiy (1900-yil)da tugʻilgan – sovet va oʻzbek pedagogi.

Hayoti va mehnat faoliyati 
Burhon Mashrabiy Andijon shahrida tijoratchi oilasida dunyoga kelgan. Dastlab yangi usuldagi maktabda hamda madrasada taʼlim olgan. 1919-yilda „Dorul harb“ kursida qisqa muddat tahsil oladi.

1919—1920-yillarda Andijon teatrida aktyor boʻlib faoliyat yuritadi. 1920—1923-yillarda maktab va bilim yurtlarida dars beradi. 1923-yilda Mahkam qoʻrboshi toʻdasi ishtirokchisi va aksilinqilobiy tashkilot aʼzosi sifatida qisqa muddatga ozodlikdan mahrum etiladi. Hibsga olingan vaqtda Burhon oʻqituvchi boʻlib ishlar edi. 1927-yilda boʻlib oʻtgan Andijon Ziyolilarining ikkinchi qurultoyida kechirim soʻragan va „Milliy ittihod“ tashkiloti aʼzolarini, shu jumladan Munavvar qori Abdurashidovni tanqid qilgan.

1927—1930-yillarda Andijon xalq maorif boʻlimida mudir boʻlib ishlagan. 1930-yilda OGPU hukmi bilan yetti yilga qamalgan. 1936-yilda surgundan qaytgan. 1937-yil 23-sentabrda qayta hibsga olinib, 23-dekabrda otishda hukm qilingan. Ammo hukm 10 yil muddat bilan almashtirilib, Burhon Mashrabiy Arxangelsk mehnat tuzatish lagerida muddatni oʻtagan.

1949-yilda surgundan qaytib kelgan va „Margʻilon haqiqati“ gazetasida xoʻjalik mudiri sifatida faoliyat olib borgan. 1949-yilda yana hibsga olinib Krasnayarsk oʻlkasida mehnat tuzatish lageriga joʻnatilgan. Aksiliniqlobiy yigʻinlarda ishtirok etganlikda hamda boʻhton tarqatganlikda ayblanib otuvga hukm qilingan.

Dramaturgiya 
Burhon Mashrabiy dramaturgiya sohasida ham ijod qilib ulgurgan va „Qumrining murodi“ dramasini muallifiga aylangan. Oʻz davrida yangi yaratilgan musiqali dramalar orasida ushbu drama ham Fargʻona viloyat musiqali davlat teatriga katta muvaffaqiyat keltiradi.

Oʻlimi 
Vafoti sanasi nomaʼlum.

Manba 

1900-yilda tugʻilganlar
Davlat arboblari
Pedagogika
Dramaturgiya
Halit Cavit Akçatepe

Halit Cavit Akçatepe (1 yanvar 1938 – 31 mart 2017) turkiyalik aktyor edi.

Hayoti va faoliyati 
Akçatepe 1938-yilda Üsküdarda tugʻilgan, u Sıtkı Akçatepening oʻgʻli. 1943-yil 5 yoshida Dertli Pınar filmida debut qildi va baʼzi filmlarda bolalar roli bilan koʻproq chiqish qilgan. Akçatepe Sankt-Benoit Frantsuz Oʻrta maktabida oʻqishni yakunladi. 1956-yilda u armiyaga qoʻshildi va aktyorlikka qaytguniga qadar u yerda 1,5 yil qoldi. U koʻplab klassik filmlarda yordamchi rollarini ijro etdi.

U 1975-yilda Hababam Sınıfı va keyinchalik uning davomi Hababam Sınıfı Sınıfta Kaldı, Hababam Sınıfı Uyanıyor, Hababam Sınıfı Yeniden, Hababam Sınıfı Askerde, Hababam Sınıfı Üç Buçuk filmlarida rol oʻynadi.

U Süt Kardeşler, Yaşar Ne Yaşar Ne Yaşamaz, Salak Milyoner, Şaban Oğlu Şaban, Köyden İndim Şehre, Bizim Aile, Ah Nerede klassik komedia filmlarida, Üç Arkadaş,Canım Kardeşim klassik drammalarida bosh rollarni gavdalantirgan.

U 2017-yilda nafas etishmovchiligi tufayli miokard infarktidan vafot etdi.

Manbalar

Havolalar
Qizil qalpoqcha (Jimmy Pinkney)

Qizil qalpoqcha - aka-uka Grimmlarning bolalar uchun yaratgan klassik ertaklaridan biri. 2007-yilda Jerry Pinkney tomonidan qayta ishlangan.

Asar haqidagi fikrlar 
Common Sense Media nashri Qizil qalpoqcha haqida shunday deb yozgan edi: "Yozuvchining san'ati ertakka hayratlanarli chuqur manolilik bag'ishlaydi. Shu bilan bir qatorda yozuvchi asarga bolgan ishtiyoqni oshishiga ham erishgan. Yevropa an'analari esa she'riy va jozibali tarzda aks ettirilgan" va "Agar siz Qizil qalpoqchaning qaysi nusxasini olish boʻyicha ikkilansangiz, ushbu nusxasi ayni muddao" Kirkus va Publishers Weekly ham asar haqida iliq fikrlar bildirgan.

Qizil qalpoqcha ertagiga Booklist Horn Book Guide, Library Media Connection jurnali, School Library Journal, va School Library Media Activity Monhly tomonidan fikrlar bildirilgan.

Manbalar 

Bolalar adabiyoti
Ertaklar
Shahnoza Mirzayeva

Shahnoza Mirzayeva (22-may, 1999-yil;Toshkent viloyati, Oʻzbekiston) — para-kanoe boʻyicha Oʻzbekiston terma jamoasi aʼzosi. 2016-yil Osiyo chempionatining kumush medalini qoʻlga kiritgan. 2017-yilgi para-kanoe boʻyicha Jahon chempionatida kumush medal sohibi boʻlgan. Tokio-2020 Paralimpiya oʻyinlari ishtirokchisi. Qayd etgan natijalari evaziga Shuhrat medali bilan taqdirlangan.

Faoliyati 
2017-yilda Chexiyada boʻlib oʻtgan Jahon chempionatida ikkinchi oʻrinni egalladi, 2019-yilda esa Vengriyada kanoeda eshkak eshish boʻyicha Jahon chempionatida Shahnoza oltin medalni qoʻlga kiritdi. 2021-yilda Shahnoza Mirzayeva Tokio-2020 olimpiadasida 6-oʻrinni egalladi.

Manbalar 

Oʻzbekiston para-atletikachilari
MedlinePlus

MedlinePlus — Amerika Qoʻshma Shtatlari Milliy tibbiyot kutubxonasi tomonidan ishlab chiqarilgan onlayn maʼlumot xizmati. Xizmat ingliz va ispan tillarida qoʻshimcha tillarda tanlangan kontent bilan isteʼmolchilarning sogʻligʻi haqida maʼlumot beradi. Sayt Milliy tibbiyot kutubxonasi (NLM), Milliy Sogʻliqni saqlash institutlari (NIH), AQShning boshqa davlat idoralari va sogʻliqni saqlash bilan bogʻliq tashkilotlar maʼlumotlarini birlashtiradi. Shuningdek, mobil qurilmalarda ingliz va ispan tillarida koʻrsatish uchun optimallashtirilgan sayt ham mavjud. 2015-yilda butun dunyodan 400 millionga yaqin odam MedlinePlusʼdan foydalangan. Xizmat NLM tomonidan moliyalashtiriladi va foydalanuvchilar uchun bepul hisoblanadi.

MedlinePlus sogʻliqni saqlash va dori-darmon masalalari boʻyicha entsiklopedik maʼlumotlar va tibbiy xizmatlar maʼlumotnomasini taqdim etadi. MedlinePlus Connect bemorlarni yoki elektron sogʻliqni saqlash yozuvlari (EHR) tizimidagi provayderlarni shartlar yoki dori-darmonlar haqidagi tegishli MedlinePlus maʼlumotlariga bogʻlaydi.

Manbalar

Havolalar  

 Rasmiy sayt

Onlayn ensiklopediyalar
AQSh
Tibbiyot
Aleksandra Ovchinnikova

Aleksandra Yakovlevna Ovchinnikova (7-yanvar 1915-yil, Tyalykin naslegi, Marxin ulusi, Yakutsk viloyati — 2009-yil 8-iyun, Yakutsk) — sovet partiya rahbari, davlat arbobi, Yoqut Avtonom Sovet Sotsialistik Respublikasi Oliy Kengashi Prezidiumi raisi, RSFSR Oliy Kengashi Prezidiumi aʼzosi va Prezidium raisi oʻrinbosari (1963—1979).

Biografiyasi 
Aleksandra Ovchinnikova 1915-yil 7-yanvarda Yakutsk viloyatining Marxin ulusining Tyalikin naslegida tugʻilgan. 1934-yilda yoʻl texnikumini tugatgach, Suntar—Kempendyay yoʻli qurilishida ishlay boshladi. 1935-yildan 17 yil davomida Yoqut Avtonom Sovet Sotsialistik Respublikasi Xalq Komissarlari Soveti qoshidagi Avtomobil yoʻllari boshqarmasi maʼmuriyatida ishlagan. 1953-yilda KPSS Markaziy qoʻmitasi qoshidagi Xabarovsk Oliy partiya maktabini tugatgandan soʻng, Yoqut Avtonom Sovet Sotsialistik Respublikasi Vazirlar Kengashining buyrugʻi bilan Kengashning yoʻl xoʻjaligi, transport va aloqa guruhining boshligʻi, soʻngra KPSS Yoqut shahar qoʻmitasining sanoat va transport boʻlimi boshligʻi etib tayinlangan. Uch yildan soʻng Sovet Ittifoqi Kommunistik partiyasi shahar qoʻmitasining kotibi, keyin ikkinchi kotibi etib saylangan. 1959-yilda Yoqut davlat universiteti tarix fakultetining sirtqi boʻlimini tamomlagan. 1963-yil 14-yanvarda Yoqut Avtonom Sovet Sotsialistik Respublikasi Oliy Kengashi Prezidiumi raisi etib saylandi. Oʻsha yilning 15-martida lavozimiga kirishadi. Shu bilan birga, Aleksandra Ovchinnikova Prezidium aʼzoligiga kiritiladi va RSFSR Oliy Kengashi Prezidiumi Raisining oʻrinbosari etib tayinlandi. Aleksandra Ovchinnikova Yoqut Avtonom Sovet Sotsialistik Respublikasi Oliy Kengashining oltinchi—toʻqqizinchi chaqiriq deputati, RSFSR Oliy Kengashining oltinchi—toʻqqizinchi chaqiriq deputati, KPSSning XXIII, XXIV, XXV syezdlariga delegat etib saylangan. 1980-yildan 1991-yilgacha Aleksandra Ovchinnikova mehnat faoliyatini SSSR Fanlar akademiyasi Sibir boʻlimi Yoqut ilmiy markazining Til, adabiyot va tarix institutida olib borgan. Institutda ishlagan paytida „Yakutsk viloyati partiya tashkiloti sanoat ishlab chiqarishi samaradorligini oshirish uchun kurashda (1966—1980)“ kitobini yozadi.

1991-yilda nafaqaga chiqqan. 2009-yil 8-iyunda vafot etgan.

Mukofotlari 
 Lenin ordeni (SSSR Oliy Kengashi Prezidiumining 1979-yil 10-iyuldagi farmoni);
 Mehnat Qizil Bayroq ordeni (1971);
 3 marta Hurmat Belgisi ordeni (1957, 1964, 1973);
 turli medallar;
 RSFSR Oliy Kengashi Prezidiumining faxriy yorligʻi;
 RSFSR faxriy yoʻl xodimi;
 Yoqut Avtonom Sovet Sotsialistik Respublikasi xalq xoʻjaligida xizmat koʻrsatgan xodim;
 Saxa (Yoqutiston) Respublikasining faxriy fuqarosi (2002);
 Yakutsk shahrining faxriy fuqarosi (1982);
 Nyurba ulusining faxriy fuqarosi.

Manbalar

Adabiyotlar 
 
 
 Ushla iz jizni bivshiy predsedatel Prezidiuma Verxovnogo Soveta Yakutskoy ASSR Aleksandra Ovchinnikova

KPSS XXV syezdi delegatlari
KPSS XXIV syezdi delegatlari
KPSS XXIII syezdi delegatlari
Hurmat Belgisi ordeni sohiblari
Mehnat Qizil Bayroq ordeni sohiblari
Lenin ordeni sohiblari
Alifbo boʻyicha shaxsiyatlar
2009-yilda vafot etganlar
8-iyunda vafot etganlar
1915-yilda tugʻilganlar
7-yanvarda tugʻilganlar
Pirot jangi

Pirot jangi (, )– 1885–yil 26-27–noyabr kunlarida Serb-Bolgar urushi vaqtida bo‘lib o‘tgan jang. Jang Bolgariya g'alabasi va sulh imzolanishi bilan yakunlandi. Urushdan so‘ng Buxarest kelishuvi tuzildi va Serb-Bolgariya urushini tugatilib, ikki davlat o'rtasida tinchlik o'rnatildi.

Tarix 
1885–yil 17-19–noyabr kunlari bo'lib o'tgan Slivnitsa jangida Bolgariya g'alabasidan so'ng bolgarlar armiyasi qarshi hujumga o'tdi. Bolgar qoʻshinlari Gurgulyat (19–noyabr) va Dragoman (22–noyabr)da serblarni magʻlubiyatga uchratib, Pirot shahriga yetib kelishdi, u yerda serb Nishava armiyasi shaharning gʻarbidagi tepaliklarda mudofaa pozitsiyalarini egalladi.

Jang 
26–noyabr kuni bolgarlar chegara bo'ylab serb qo'shinlarini mag'lub etib, Pirotga kirib borishdi. O'sha kuni soat 15:00 atrofida Bolgariya ilg'or gvardiyasi dushmanga qarshi kurash olib bordi va birinchi bo'lib frontning chap qanotida muvaffaqiyatga erishdi, kapitan Popov otryadi Divan hamda Cherni Vrah balandliklarini egallab olgandi. O'ng qanotda Serbiya Shumadija diviziyasining 10-polki, Pirotni himoya qilish uchun yuborilgan ikkita batalon orqaga chekindi. Chap qanotdagi to'qnashuvlarda bolgarlarda 48 kishi halok bo'ldi, 136 kishi yaralandi va 27 kishi bedarak yo'qoldi. Serblar esa 67 askarini yo'qotdi, 134 kishi yarador bo'ldi va 85 kishi asirga olindi. Serblar yomon qurollangan va eskirgan rus artilleriyasidan foydalanishgan, bolgarlar esa zamonaviy nemis qurollaridan foydalanganlar.

27–noyabrga o'tar kechasi serblar qayta to'planib, tongda Pirotni bolgarlardan qaytarib olishga muvaffaq bo'lishdi. Mayor Gudjevning kolonnasi Shumadija diviziyasiga hujum qildi va bolgarlar serblarni Temska daryosiga chekinishga majbur qilishdi. Shumadija diviziyasining chekinishi Drina diviziyasini ham orqaga qaytishga majbur qildi. Serblar tungacha Pirotning janubiy qismida o'z pozitsiyalarini saqlab qolishga muvaffaq bo'lishdi. Keyinchalik bolgarlar serblarni shahardan siqib chiqarishdi va Pirot shahri g'arbidagi serb qo'shinlariga hujum qilishdi. Serblar shaharning janubida tungacha o'z o‘rinlarini saqlab qolishdi.

Natija 
G'alabadan bir kun o'tgach, Bolgariya armiyasi jangning asosiy nishoni bo'lgan Nish shahriga yurishni davom ettirishga tayyorlandi. Ammo Bolgariya poytaxtidagi Avstriya-Vengriya delegatsiyasi, agar Bolgariyaning yurishni davom etsa, Avstriya-Vengriya Serbiya bilan ittifoq tuzishini ma'lum qildi. Natijada o'sha kuni sulh tuzildi. 1886–yil 3–martdagi Buxarest shartnomasi urushga yakun yasadi.

Manbalar
Ilker Kaleli

İlker Kaan Kaleli-(1984-yil 11-mayda Istanbulda tug'ilgan) — turk televideniyesi va kino aktyori .

Hayoti va faoliyati 
U Istanbul Kultur universitetining san'at menejmenti fakultetini tamomlagan. U London musiqa va dramatik san'at akademiyasining ( LAMDA ) aktyorlik maktabida aktyorlikdan saboq olgan. O'qish davrida u Shahika Tekandning Studio Actors guruhida aktyorlik mahoratini o'zlashtirgan.

U mos ravishda "Oxiri, "Yo'qolgan shahar" va "Yo'qolgan" teleseriallarida  rol o'ynagan. U 2014-yilda "Silsila" filmida suratga tushgan. U 2015-2017-yillar davomida namoyish etilgan “Poyraz Karayel” serialida Poyraz Karayel obrazini ijro etgan. U 2020-yilda chiqqan “Ustoz” serialida bosh qahramon Akif Erdem rolini ijro etgan. 

Kaleli ingliz tilida bemalol gaplasha oladi. 6 tilni bilishi aytilgan İlker Kalelining inglizcha aksenti uning Londonda yashagan paytidan kelib chiqqani taxmin qilinadi.

Filmografiyasi

Mukofotlari va nominatsiyalari

Manbalar

Tashqi havolalar 

 
Yashayotgan insonlar
Turk erkak kino aktyorlari
1984-yilda tugʻilganlar
Ivan Dobrikov

Ivan Andreyevich Dobrikov (; 1914-yil 13-aprel — 1943-yil 29-oktyabr) — sovet ofitseri, Ikkinchi jahon urushi qatnashchisi, Sovet Ittifoqi Qahramoni (10.01.1944).

Hayoti 
1914-yil 13-aprelda Chistyakovo (hozirgi Toretsk, Donets viloyati, Ukraina) qoʻrgʻonida dehqon olilasida tavallud topgan. Maktabning 7 sinfini tugatgach, togʻ texnikumning birinchi kursini tamomlagan.

1936-yil Dobrikov Qizil armiyasi safiga Toshkent viloyatining Bekobod tumani komissarligi tomonidan xizmatga chaqirilgan. 1939-yili kichik leytenantlar kursini tamomladi. Ikkinchi jahon urushi janglariga 1941-yilning iyun oyidan qatnashgan. 1943-yilning oʻrtalarida Dobrikov 1131-oʻqchilar polkining (337-oʻqchilar diviziyasi, 40-armiya, Voronej fronti) shtab boshligʻi lavozimiga tayinlandi. Kurskdagi janglarda qatnashgan.Poltava viloyatinining ozod qilishda va Dnepr uchun boʻlgan janglarda alohida jonbozlik koʻrsatdi. 1943-yil 10-11 sentyabr kunlari Gadyachni ozod etish uchun boʻlgan janglarda Ivan Dobrikov polkdagi yigʻma guruhi bilan Psyolni kechib oʻtadi va shahar koʻchalaridagi janglarda faol qatnashadi.

Janglarda oʻzining shaxsiy tarkibini katta qismini saqlab qoladi, shu bilan birga dushmanning anchagina askar va ofitserlarini qoʻlga olishga muvoffaq boʻladi. Bir necha kun oʻtgach, Chernoklev qishlogʻi yaqinidagi jangda, ikkita guruh boshchiligida Dobrikov aylanma yoʻlni bosib oʻtadi va dushman kuchlarini qanotga xujum qiladi, natijada batalyonga teng dushman piyodalarini yoʻq qiladi. Ushbu jangda u shaxsan dushman pulemyot xisobini yoʻq qiladi va nemis ofitserini asir oladi. 25-sentyabrda Dobrikov batalyon bilan birga Zarubintsi qishlogʻi (Monastirishenskiy tumani, Cherkassi viloyati) hududida Dneprni kechib oʻtib, uning gʻarbiy sohilidagi platsdarmni qoʻlga kiritish va uni ushlab turishda faol ishtirok etadi.

Batalyon dushmanni ustunlik qilib turgan balandlikdan siqib chiqarishga va Kolesische qishlogʻiga etib borishga erishadi. 1943-yil 29-oktyabrda Dobrikov jangda vafot etadi, Letskiy qishlogʻida (Pereyaslav-Xmelnitskiy tumani, Kiyev viloyati) dafn etilgan.

SSSR Oliy Kengashi Prezidiumining 1944-yil 10-yanvardagi farmoni bilan „Frontda nemis-fashist bosqinchilariga qarshi kurashda qoʻmondonlikning jangovar topshiriqlarini namunali bajarganligi hamda koʻrsatgan jasorati va qahramonligi uchun“, Dobrikov Sovet Ittifoqi Qahramoni unvoni bilan taqdirlangan (vafotidan soʻng).

Manbalar 

1-darajali Vatan urushi ordeni sovrindorlari
Bazar masjidi

Bazar masjidi () Murod Bey masjidi (Xhamia Muratbeu) yoki Varosh masjidi (Xhamia e Varoshit) nomi bilan ham tanilgan, Albaniyaning Krujë shahridagi tarixiy masjiddir. U 1533-yilda qurilgan va bugungi kunda Albaniyaning madaniy yodgorligi hisoblanadi. U Usmonlilar davrida Akche Hisor nomi bilan tanilgan Krujë tarixiy bozorida (Derexhiku bozori) joylashgan. Usmonli alban beklari tomonidan qurilgan masjid kommunistik diktatura davrida yopilib, odatiy minorasi buzib tashlangan. Masjid 1991-yilda qayta ochilgan.

2010-yillarda Turk hamkorlik va muvofiqlashtirish agentligi (TIKA) tomonidan rekonstruksiya qilingan paytda Bozor masjidining antiqa bezaklari va ichki boʻyoqlari butunlay yoʻq qilingan.

Yana qarang 
 Albaniyada islom

Manbalar 

Albaniyadagi masjidlar
Albaniyadagi Usmoniy masjidlar
1533-yilda qurilgan masjidlar
Musulmon kolleji

Musulmon kolleji Gʻarbiy Londondagi Ealing shahrida joylashgan madrasa boʻlib, imomlar va diniy yetakchilarni tayyorlaydi, hamda oʻz talabalari uchun islomiy taʼlim va oʻquv dasturlarini taqdim etadi. 1986-yilda Zaki Badaviy tomonidan tashkil etilgan Musulmon kolleji oʻz dasturlarini taqdim etish uchun anʼanaviy va zamonaviy islomiy yondashuvlarni oʻz ichiga oladi.

Zaki Badaviy 1986-yilda tashkil etilganidan to 2006-yilgacha (vafotigacha) kollej direktori boʻlgan. Mosa Albezi hozirgi direktor.

Manbalar

Havolalar 

 Musulmon kolleji 
Londondagi Islom maktablari
Londondagi qoʻshimcha taʼlim kollejlari
Londonning Ealing tumanida taʼlim
Bazar masjid (Gjirokastër)

Bazar masjidi (; ), Memi Bey masjidi (; ) nomi bilan ham tanilgan, — Albaniyaning Gjirokastër shahrida joylashgan masjid.

Tarixi 

Memi Bey masjidi 1757-yilda Usmoniylar davrida qurilgan. U Eski bozor mahallasida joylashgan. Bu shaharda Usmonlilar davrida qurilgan oʻn besh masjiddan biri boʻlib, ulardan oʻn uchtasi kommunistik davrgacha saqlanib qolgan.

Masjid dastlab Memi Poshoning 17-asrda qurilgan shahar rejasining bir qismi sifatida Gjirokastërning Yangi bozor mahallasida joylashgan boʻlishi kerak edi. Biroq, keyingi asrda yongʻin natijasida vayron boʻlgan.

Masjid 1973-yilda Albaniya hukumati tomonidan „Madaniy yodgorlik“ (Monumente Kulturore) maqomiga koʻtarilgan va Albaniya totalitar kommunistik rejimi tomonidan vayron qilingan. Qolgan oʻn ikkita masjid keyinchalik buzib tashlangan. Albaniyada din taqiqlanganligi sababli, masjid trapesiyalarini osib qoʻyish uchun baland gumbazli shiftlardan foydalangan sirk akrobatlari uchun mashgʻulot zali sifatida ishlatilgan.

Masjid yaqinida 1727-yilda qurilgan ikki qavatli sakkiz burchakli bino joylashgan. Dastlab Bektoshi jemevi sifatida ishlatilgan boʻlsa-da, kommunistik davrda yopilgan. Hozirda madrasa sifatida foydalaniladi.

Yana qarang 

 Albaniyada islom

Manbalar 

Koordinatalar Vikimaʼlumotlarda
1757-yilda qurilgan masjidlar
Albaniyadagi masjidlar
Albaniyada Usmoniylar arxitekturasi
Buyuk Xon masjidi

Buyuk Xon masjidi ( Buyuk, , ) Qrimning Boqchasaroy shahrida joylashgan va Xon saroyining bir qismidir. Bu Qrimdagi eng katta masjidlardan biri boʻlib, Xon saroyi tarkibidagi ilk binolaridan biridir. Masjid 1532-yilda Sohibgaray I tomonidan qurilgan va XVII asrda uning nomi bilan atalgan.

Tarixi 
Masjid shifti tomi bilan qoplangan uch yoʻlakli kvadrat namozxona, sharq va gʻarbga qaragan qismi narteks va portiklardan iborat. Ayvonlar orqali ikkita simmetrik sakkiz burchakli minora koʻtariladi. Ular yigirma sakkiz metr balandlikda boʻlib, konussimon qalpoqlari va finiallari bor. Masjidning shimoliy-sharqiy burchagiga kvadrat shaklidagi gumbazli tahoratxona joylashgan. Sharqiy devorga 1750-yilda Xon Arslon Giray tomonidan qurilgan madrasa tutash boʻlgan, deb taxmin qilinadi. Masjid hududiga shimol tomonga qaragan portal orqali kiriladi. Ichkarida toʻrtta devordan uchtasiga balkon oʻrnatilgan boʻlib, uning bir qismi Xon oilasi uchun ajratilgan. Olimlarning taʼkidlashicha, masjidning tomlari dastlab turli oʻlchamdagi gumbazlar bilan qoplangan.

1736-yilda masjid yongʻindan jiddiy zarar koʻrgan va keyinchalik Xon Selameta Giray davrida qayta tiklangan.

Yana qarang 

 Qrimda din
 Yevropadagi masjidlar roʻyxati

Manbalar 

Koordinatalar Vikimaʼlumotlarda
16-asr masjidlari
Boqchasaroydagi masjidlar
Blackpool markaziy masjidi

Blackpool markaziy masjidi va Islom jamiyati markazi — Angliyaning Lancashire shtatidagi Blackpool shahrida qurilgan sunniy masjiddir.

Tarixi 
Masjid dastlab Rigby yoʻlidagi binoda joylashgan boʻlib, keyinchalik Revo koʻchasidagi oʻzining maxsus qurilgan binosiga koʻchib oʻtkazilgan. 2005-yil yanvar oyida masjid Blackpool Civic Trust tomonidan meros mukofotiga sazovor boʻlgan.

Hozirgi imom Mavlono Ashfaq Patel boʻlib, u ham Blackpool, Fylde va Wyre kasalxonalarida faoliyat yurituvchi musulmon imomi hisoblanadi. Masjid Blackpool Area Faith Forum aʼzosi hamdir[ iqtibos kerak ].

Imkoniyatlari 
Masjidda 500 kishiga moʻljallangan bosh namozxona, har kungi namozxona, ayollar namozxonasi va 7 ta darsxona mavjud[ iqtibos kerak ].

Blackpool Islom jamiyati markazi 
Blackpool Islom jamiyati markazi (BICC) musulmonlar va musulmon boʻlmaganlar uchun darslar, seminarlar va tadbirlar oʻtkazadi.

Manbalar

Havolalar 

 Rasmiy veb-sayt
 Blekpul markaziy masjidi 
Koordinatalar Vikimaʼlumotlarda
Blackpooldagi masjidlar
2005-yilda qurilgan masjidlar
Angliyadagi sunniy masjidlar
Bohoniki masjidi

Bohoniki masjidi () — Polshaning shimoli-sharqidagi Podlaskie voivodeligining Bohoniki qishlogʻida joylashgan yogʻochdan qurilgan masjid.

Tarixi 
Masjid 19—20-asrlarning burilish nuqtasida, katta ehtimol bilan 1873-yilda qurilgan. U oʻsha joydagi avvalgi tatar koʻchmanchilar masjidi yongʻinda vayron boʻlganidan keyin qurilgan. Sobiq masjid qishloqning sharqiy qismidagi tarixiy qabriston yonida joylashgan boʻlib, taxminan XVIII asrdan yoki XVII asrdan beri mavjud edi.

Ikkinchi jahon urushi paytida masjid Vermaxt tomonidan vayron qilingan va bino dala kasalxonasiga aylantirgan. 1945-yildan keyin masjidda koʻplab kichik taʼmirlar amalga oshirilgan. Masjidni kengaytirish rejalari boʻlgan, lekin konservatorlar bu rejalarni ilgari surishga ruxsat bermagan.

2003-yilda masjid tomi yangilangan; lavha qalay tomli shingle bilan almashtirilgan. 2005-yilda masjid kapital taʼmirdan chiqarilgan.

Yana qarang 

 Polshada Islom
 Kruszyniany masjidi, Polshadagi yana bir Lipka tatar masjidi
 Raižiai masjidi, Lipka tatar masjidi Litvada
 Navahrudak masjidi, Belarusiyadagi Lipka tatar masjidi

Manbalar 

Koordinatalar Vikimaʼlumotlarda
Polshadagi masjidlar
1873-yilda qurilgan masjidlar
Futbol boʻyicha 1979-yilgi SSSR xalqlari yozgi spartakiadasi jamoalar tarkiblari



Jamoalar tarkibi

Moldaviya SSR 
Bosh murabbiy: Vyacheslav Kirichenko (Nistru Kishinev), assistant: Vladimir Gasperskiy (Avtomobilist Tiraspol)

Butun tarkib FC Nistru Kishinev jamoasiga asoslangan edi.

Qozogʻiston SSR
Bosh murabbiy: Igor Volchok (Kairat Alma-Ata), assistant: Leonid Ostroushko (Kairat Alma-Ata)

Butun tarkib FC Kairat Alma-Ata jamoasiga asoslangan edi.

Turkmaniston SSR
Bosh murabbiy: Valeriy Nepomnyashchiy (Kolkhozchi Ashkhabad), assistant: Viktor Savenkov

Butun tarkib FC Kolkhozchi Ashkhabad jamoasiga asoslangan edi.

Moskva
Bosh murabbiy: Konstantin Beskov (Spartak Moskva), assistant: Nikolai Starostin (Spartak Moskva)

Qirg'iziston SSR
Bosh murabbiy: Rivgat Bibayev (Alga Frunze), assistant: Anatoliy Kolmykov

Butun tarkib FC Alga Frunze jamoasiga asoslangan edi.

Ozarbayjon SSR
Bosh murabbiy: Ahmad Alasgarov (Neftchi Baku), assistant: Vladimir Shuvalov

Butun tarkib FC Neftchi Baku jamoasiga asoslangan edi.

Gruziya SSR
Bosh murabbiy: Nodar Akhalkatsi (Dinamo Tbilisi), assistant: Kakhi Asatiani (Dinamo Tbilisi)

Butun tarkib FC Dinamo Tbilisi jamoasiga asoslangan edi.

Litva SSR
Bosh murabbiy: Benjaminas Zelkevičius (Žalgiris Vilnius), assistant: Stanislovas Ramjalis (Žalgiris Vilnius)

Bitta oʻyinchidan tashqari (roʻyxatni koʻring), butun tarkib FC Žalgiris Vilnius jamoasidan iborat edi.

Rossiya SFSR
Bosh murabbiy: Vladimir Ivashkov, assistant: Nikolai Samarin (SKA Rostov-na-Donu)

Oʻzbekiston SSR
Bosh murabbiy: Oleg Bazilevich (Paxtakor Toshkent), assistant: Idgay Tazetdinov (Paxtakor Toshkent)

Butun tarkib Paxtakor Toshkent jamoasiga asoslangan edi.

Ukraina SSR
Bosh murabbiy: Valeriy Lobanovskyi (Dynamo Kyiv), assistant: Volodymyr Bohdanovych

Tojikiston SSR
Bosh murabbiy: Mark Tunis (Pamir Dushanbe), assistant: Sharif Nazarov (Pamir Dushanbe)

Butun tarkib FC Pamir Dushanbe jamoasiga asoslangan edi.

Belarus SSR
Bosh murabbiy: Eduard Malofeyev (Dinamo Minsk), assistant: Leonid Harai (Dinamo Minsk)

Butun tarkib FC Dinamo Minsk jamoasiga asoslangan edi.

Latviya SSR
Bosh murabbiy: Gennadi Bondarenko (Daugava Riga), assistant: Boris Reingold

Armaniston SSR
Bosh murabbiy: Yozhef Betsa (Ararat Yerevan), assistant: Grachik Khachmanukyan

Butun tarkib FC Ararat Yerevan jamoasiga asoslangan edi.

Leningrad
Bosh murabbiy: Yury Morozov (Zenit Leningrad), assistant: Vadim Kharovitskiy (Zenit Leningrad)

Manbalar 

SSSR xalqlari Spartakiadasida futbol
Panjara ortida yoxud Qamoqxonadan chiqish 2 - mavsum.k.b

Amerikanning drama seriali "Prison Break"ning ikkinchi mavsumida AQShda 2006-yil 21-avgust kuni, dushanba kuni soat 8:00 da (EST) Fox telekanalida da efirga uzatildi. Panjara ortida - Adelstein-Parouse Productions tomonidan Rat Entertainment, Original Film va 20th Century Fox Television bilan hamkorlikda ishlab chiqilgan. Muddat 22 ta epizoddan iborat bo'lib, 2007-yil 2-aprel kuni yakunlandi. Seriya ijodkori Pol Schering ikkinchi mavsumni "The Fugitive x sakkiz" deb tasvirlaydi va uni "The Great Escape" ning ikkinchi yarmiga o'xshatadi.

Qirgʻoqchilik

Asosiy rollarda 

 Dominik Pursel - Linkoln Burrows
 Ventworth Miller - Maykl Skofield
 Robin Tunney - Veronika Donovan
 Amaury Nolasco Fernando Sukur rolida
 Marshall Allman L.J. Burrows rolida
 Uayd Uilyams kapitan Brad Bellik sifatida
 Pol Adelsteyn Maxfiy xizmat agenti Pol Kellerman sifatida
 Robert Knepper - Teodor "T-Bag" Bagwell
 Rokmond Dunbar Benjamin Maylz "C-Nota" Franklinni o'ynash uchunBenjamin Maylz "C-not" Franklin
 Sara Uayn Kallies - Sara Tancredi
 Uilyam Fichtner FBI maxsus agenti Aleksandr Mahone sifatida

Takrorlanadigan belgilar

Ishlab chiqarish

Filmlar 
Qishloqqa yaqin  joylardagi muhit shaharga qaraganda anchagina yaxshiligi uchun 2006-yil 15-iyun kuni Texasning Dallas shahrida suratga olish boshlanadi. Ijrochi ishlab chiqaruvchi Matt Olmstead, birinchi mavsumda Chikagodan ikkinchi mavsumda Dallasga filmning joylashtirilishi sabab, asirlar qochayotganini aytdi. Dallas tomonidan taqdim etilgan turli Amerika shaharlarini ifodalash uchun koʻplab joylar kerak edi, Chikagodagi joylar esa shaharlar orasidan sayohat qilish uchun bir necha soat kerak edi deb hisoblardi. Olmstead shunday fikr bildiradi: "Bu moliyaviy narsa bo'ldi" deb ta'kidladi.  Filmni suratga olish uchun ko'rib chiqilgan boshqa joylar Nyu-Meksiko, Arizona va Luizianadan iborat edi. Dallas "qondirgichlik, xarajatlar samaradorligi va ekipaj uchun mavjud bo'lgan faoliyatlar bo'yicha turli xilligi" tufayli tanlandi, bu yakuniy qarorning asosiy tarkibiy qismi deb hisoblandi. Film Dallasda to'qqiz-o'n oy davomida suratga olingan va 22 ta epizoddan 20 tasi suratga olingan. Seriyaning Dals shahriga 50 million dollar keltirishi kutilgan edi.Ikkinchi mavsumning oxirgi uchta epizodida Panama uchun Florida shtatining Pensakolada suratga olingan. Har bir epizodning suratga olish vaqti sakkiz kun davom etadi, bu mahalliy iqtisodiyotga taxminan 1,4 million dollar yordam beradi deb hisoblashardi.

Boʻshash

Maʼlumotnomalar ; Bosh

 Zindan chiqish: IGN-da ikkinchi mavsum
 Qamoqxonadan chiqish - 2-mullaki DVD ma'lumotlari TVShowsOnDVD.com

Seriallar
Islom miniatyurasi

Islom miniatyuralari asosan qog'ozda kichik rassomchilik ishlar, kitob yoki qo'lyozma rasmlari oʻz ichiga oladi. Eng qadimgi misollar taxminan 1000-yilga, san'atning gullab-yashnashi esa 1200-yilga to'g'ri keladi. Bu soha olimlar tomonidan to'rt turga bo'linadi: arab, fors, boburiy (hind), usmonli (turk).

Yana qarang 

 Arab miniatyurasi
 Usmonli miniatyurasi
 Fors miniatyurasi
 Boburiy miniatyurasi

Manbalar 

Miniatyura rassomchiligi
The Muslim News

The Muslim News oylik va raqamli gazeta hisoblanadi. 1989-yil fevral oyida Ahmad J. Versi tomonidan tashkil etilgan ushbu gazeta Buyuk Britaniyadagi eng yirik oylik etnik gazetaga aylandi. Gazetani hech qanday davlat, tashkilot yoki partiya qoʻllab-quvvatlamaydi.

Gazeta musulmonlar uchun turli masalalar boʻyicha „lobbichilik qilish va kampaniya oʻtkazish“ uchun platforma taklif qiladi. 140 000 nusxasi masjidlarda bepul tarqatiladi. Uning veb-sayti (www.muslimnews.co.uk) oyiga 1,5 million marta koʻrilgan.

The Muslim News gazetasining hozirgi muharriri Ahmad Versi boʻlib, u gazetani yuritish uchun toʻliq vaqtda koʻngilli ishlaydi.

The Muslim News Awards for Excellence 

2014-yilda Mukofotlar oʻzining 12 yilligini nishonladi va The Muslim Newsga yoʻllagan maktubida uning ishtirokchisi boʻlgan Bosh vazir David Cameron shunday dedi: „Mana bu nufuzli mukofotlar oʻzining 12 yilligida faol musulmon jamiyatimizdagi ajoyib isteʼdodni namoyish etadi“.

Mukofotlarda ilgari qirol Charlz bilan bir qatorda Britaniya siyosatchilari, jumladan, sobiq Bosh vazir Tony Blair va Bosh vazir Rt Hon. Theresa May ham qatnashgan.

Mukofotlar va nominatsiyalari 
2015-yil yanvar oyida The Muslim News British Muslim Awardsda Yilning Mas’uliyatli OAV mukofotiga nomzod boʻldi.

Manbalar 

1989-yilda tashkil etilgan gazetalar
Oylik gazetalar
Buyuk Britaniyada nashr etiladigan Islom gazetalar
Yevropa yangiliklar saytlari
Telia Eesti AS

Telia Eesti AS (LSE  , TASE ) Estoniya boʻyicha eng yirik telekommunikatsiya kompaniyasi hisoblanadi. Easti Telekom AS sifatida oʻz faoliyati 1997-yilda tashkil etilgan. Kompaniyaning bosh ofisi Tallinnda , Mustamäe koʻchasi 3, manzilida joylashgan.

2016-yilning 20-yanvardan boshlab uning tarkibiga sobiq Elion telekommunikatsiya korxonasi ham kirgan.

2021-yilning 30-sentabrdagi holatiga koʻra, kompaniya xodimlarining soni 1553 kishini tashkil etgan.

2020-yilda umumiy tovar ayirboshlash, yaʼni aylanmasi 344 826 000 yevroni tashkil etdi, 2021-yil uchun prognoz – 284 422 195 yevroni, 2021-yilning uchinchi choragida bir xodimga oʻrtacha ish haqi 2 530 yevroni tashkil etdi.

Egalari va boshqaruvi 
Kompaniyaning egasi Telia Company (100% aksiyalar) hisoblanadi.

Eslatmalar

Havolalar 

 Telia Eesti AS rasmiy sayti ,
Sobiq davlat telekommunikatsiya kompaniyalari
Estoniya telekommunikatsiya kompaniyalari
London fond birjasida ro'yxatga olingan kompaniyalar
Tallin fond birjasida ro'yxatga olingan kompaniyalar
Ruslan Fedotenko

Ruslan Viktorovich Fedotenko (; 1979-yil 18-yanvarda tugʻilgan) — ukrainalik sobiq professional xokkeychi.

Ikki karra Stenli kubogi chempioni, Milliy xokkey ligasi (NHL)da Filadelfiya Flayers, Tampa Bay Lightning, New York Islanders, Pitsburg Penguins va New York Rangers jamoalarida oʻynagan. Xalqaro miqyosda Fedotenko 2002-yilgi qishki olimpiya oʻyinlarida Ukraina sharafini himoya qilgan.

Faoliyati 

Fedotenko 1993-yilda Quebec Xalqaro Pee-Wee xokkey turnirida Ukraina jamoasi bilan ishtirok etgan.

1999-yilda Philadelphia Flyers jamoasi bilan shartnoma imzolagan. 2002-yilgi Stenli kubogi pley-off bosqichida Ottava Senators klubiga qarshi kechgan Sharqiy konferensiya chorak finalining 1-oʻyinida qoʻshimcha vaqtda gʻalaba golini kiritgan.

Tampa Bay Lightning 
Flyers safidagi ikki mavsumdan soʻng, 2002-yilda Tampa Bay Lightning jamoasi safiga borib qoʻshilgan.

2004-yilda Fedotenko oʻz faoliyatida ilk marta Stenli kubogini qoʻlga kiritgan. Finalning 7-oʻyinida, Calgari Flamesga qarshi bahsda jamoasining ikkala goliga mualliflik qilgan. 2005—06-yilgi 26 gol, umumiy 41 ochkolik muvaffaqiyatli mavsumdan soʻng, Fedotenko 2006-yil iyul oyida cheklangan erkin agent sifatida shartnomasini yana bir yilga (Yillik maoshi 1,65 million dollar) uzaytirdi.

New York Islanders 
Tampa Baydagi toʻrtinchi mavsumidan soʻng, Fedotenko 2007-yil iyul oyida New York Islanders bilan bir yillik (2,9 million dollar maosh) shartnoma imzoladi. Islanders safida bir mavsumda 33 ochko toʻpladi.

Pittsburgh Penguins 
Keyingi mavsumda (2008-yil) Fedotenko Pittsburgh Penguins bilan 2,25 million dollarlik shartnoma imzoladi. 65 oʻyinda 39 ochko toʻplagan holda faoliyatidagi eng yaxshi mavsumni oʻtkazgan. Sidney Crosby, Yevgeniy Malkin va Jordan Staal kabi istedodli xokkeychilar bilan bir jamoada harakat qilgan. 2009-yilda Pinguins jamoasi safida 24 oʻyinda 14 ochko toʻplagan va faoliyatida ikkinchi marta Stenli kubogini qoʻlga kiritgan. Pittsburgh finalda Detroit Red Wings klubini yetti oʻyin natijasiga koʻra magʻlub etgan. 2009-yil iyul oyida erkin agentga aylanganidan soʻng, Fedotenko maoshini kamaytirdi va Pittsburgh Penguins safida qolish uchun yillik 1,8 million dollarlik shartnomaga rozi boʻldi.

Shaxsiy hayoti 
Fedotenkoning yelkasida 2 ta Stenli kubogi tatuirovkasi bor. Fedotenko Florida shtatining Tampa shahrida rafiqasi Debbie bilan yashaydi.

Manbalar 

Yashayotgan insonlar
1979-yilda tugʻilganlar
Lola (Iggy Azalea qo'shig'i)

"Lola" – avstraliyalik xip-xop artisti Iggy Azaleaning qoʻshigʻi hisoblanadi. Unda britaniyalik qoʻshiqchi Elis Chater ishtiroki ham mavjud boʻlib, 2019-yil 8-noyabrda uchinchi mini albomi „Wicked Lips“ dan bosh singli sifatida chiqarilgan.

Mashhur trek " Mambo Italiano " (1954) qoʻshigʻidan namunalardir .

Fon va nashr 
2019-yil oʻrtalarida oʻzining ikkinchi studiyaviy albomi „Mening himoyamda“ uzoq vaqtdan beri kechiktirilganligi uchun, Azalea uni targʻib qilish uchun gastrollarga bormasligini va buning oʻrniga yangi musiqalarni yozish ustida ish olib borishini maʼlum qiladi. Azalea Brooke Candy va Pabllo Vittar bilan hamkorlik qilishini maʼlum qilgandan soʻng, Twitter’da oʻzi va britaniyalik qoʻshiqchi va raqqosa Elis Chaterning studiyada yangi qoʻshiq ustida ishlayotgan suratini joyladi. Iggy 2019-yil oktabr oyiga kelib oxirida qoʻshiq nomini va sarlavhasini rasmiy nashr etilishidan bir hafta oldin oshkor qildi.

2019-yil 22-noyabr sanasida Germaniyaning Berlin shahrida boʻlib oʻtgan Xalqaro musiqa mukofotlari marosimida Iggy va Elis qoʻshiqni birinchi marta jonli ijro etishdi.

Idrok 
Qoʻshiq musiqa tanqidchilari tomonidan yuqori baholarga sazovor boʻldi. Idolatordan Mayk Need qoʻshiqni maqtab, qoʻshiq Azaliyaning 2014-yilgi " Fancy " singli kabi katta xitga aylanishi mumkinligiga umid bagʻishladi. „The Gay Times“ dan Daniel Megarri qoʻshiqning videosini „Yilning eng yaxshi videosi“ deb atadi. Keyinchalik Uproxx esa „Lola“ ni haftaning eng yaxshi pop qoʻshiqlaridan biri deb hisobladi va atadi.

Manbalar 

2019-yil qoʻshiqlari
Leonid Jabotinskiy

Leonid Ivanovich Jabotinskiy (; 1938-yil 28-yanvar — 2016-yil 14-yanvar) ukrainalik ogʻir atletikachi. Super ogʻir vazn toifasida 19 ta jahon rekordini oʻrnatgan. 1964 va 1968-yilgi olimpiya oʻyinlarida oltin medallarni qoʻlga kiritgan.

Tarjimai holi 
Leonid Jabotinskiy Sumi viloyatining Uspenka qishlogʻida kazak oilasida tugʻilgan. Uning otasi Ivan Filippovich sportchi boʻlsa-da, Leonid 1967-yilda bergan intervyusida bobosiga qiziqib sportni tanlaganini va ota-onasining hech biri yaxshi jismoniy formaga ega emasligini aytib oʻtgan. Bolaligini Zaporojyeda oʻtkazgan. Ytti yillik oʻrta maktabni tugatgach, Xarkov traktor zavodida ishlagan va Qurolli Kuchlar sport jamiyatining Mixail Svetlichniy murabbiyligidagi ogʻir atletika klubida sport bilan shugʻullana boshlagan.
1964-yilda Jabotinskiy Xarkov pedagogika institutini tamomlagan. 1970-yilda pedagogika fanlari nomzodi ilmiy darajasini himoya qilgan. Sportdagi faoliyatini yakunlagandan soʻng, Sovet Armiyasidada ogʻir atletikachilarga ustozlik qilgan. 1991 yilda polkovnik unvonini olgan. 1987-1991-yillarda Madagaskarda harbiy maslahatchi va ogʻir atletika boʻyicha murabbiy boʻlib ishlagan. Shundan soʻng, Rossiyadagi birinchi xususiy oliy taʼlim muassasalaridan biri boʻlgan Moskva biznes va huquq institutining prorektori boʻlgan.

Leonid Jabotinskiy Raisa bilan turmush qurgan. Ruslan va Vilen ismli ikki oʻgʻli bor. Ikkalasi ham ogʻir atletikachi. 2016-yil 14-yanvarda Ukrainaning Zaporijjya shahrida 77 yoshida vafot etgan.

Faoliyati 
Jabotinskiy 1957-yilda Ukraina SSR chempionatida debyut qilgan va debyutidayoq bronza medalini qoʻlga kiritgan. Oʻsha yilning oxirida Jabotinskiy Xarkov pedagogika institutiga oʻqishga kirgan va 1964-yilda oʻqishni tamomlagan. 1968-yilda Mexiko shahrida boʻlib oʻtgan yozgi olimpiada oʻyinlarining ochilish marosimida SSSR bayroqdori boʻlgan. Boshqa mamlakatlar bayroqdorlari bayroq koʻtarish uchun ikki qoʻlidan foydalansa, Jabotinskiy davlati bayrogʻini bir qoʻlda koʻtarib chiqqan. 1963-1974-yillar oraligʻida Leonid super ogʻir vazn toifasida 19 ta jahon rekordini oʻrnatgan. 1964 va 1968-yilgi olimpiadalarda oltin medallarni qoʻlga kiritgan. 1965—1991-yillarda Sovet Ittifoqi Kommunistik partiyasi aʼzosi boʻlgan.

Manbalar 

Polkovniklar (SSSR)
Mehnat Qizil Bayroq ordeni sohiblari
Jukov medali sohiblari
Sovet Ittifoqi Kommunistik Partiyasi aʼzolari
2016-yilda vafot etganlar
1938-yilda tugʻilganlar
Dunlop shinalari

Dunlop Tires -  bir nechta ishlab chiqaruvchilar ya'ni Goodyear Tyre and Rubber Company, Sumitomo Rubber Industries va Continental AG tomonidan qo'llaniladigan avtomobil shinalari brendi. Brend paydo bo'lgan kompaniya 1889-yilda tashkil etilgan hisoblanadi.

Tarixi 

1888-yilda shotlandiyalik veterinar Jon Boyd Dunlop dastlab o'g'lining uch g'ildirakli velosipedi uchun yaratilgan puflanadigan shinani ixtiro qildi. U 1888-yilning dekabr oyida patent oldi, lekin 2 yildan so'ng u bekor qilindi, chunki shunga o'xshash ixtiro 1845-yilda allaqachon patentlanganligi ma'lum bo'ldi,garchi u amaliy qo'llanilishini topmagan bo'lsa ham. Biroq,Irlandiya velosiped assotsiatsiyasi uning ixtirosi bilan qiziqib qoldi va 1889-yilda ular Pneumatic Tir and Booth's Cycle Agency ni yaratdilar, unda Dunlop ulush va direktorlar kengashidan joy oldi. Kompaniyani Artur du Kros boshqargan. Tez orada kompaniya Dunlop Pneumatic Tir Company deb o'zgartirildi va uning shtab-kvartirasi Dublindan Birmingemga ko'chirildi. 1892-yilga kelib bir qator Yevropa mamlakatlari va Shimoliy Amerikada vakolatxonalar ochildi, 1893-yilda esa Avstraliyada filiali tashkil etildi  . 1895-yilda Dunlop kompaniyadan nafaqaga chiqdi. 1900-yilda kompaniya avtomobil shinalari ishlab chiqarishni boshladi. 1901-yilda du Cros yangi kauchuk kompaniyasi Dunlop Rubber kompaniyasiga asos soldi.Seylon va Malayziyada kauchuk plantatsiyalarini sotib oldi. Biroq, du Cros moliyaviy firibgarlikka aralashdi va 1921-yilda Dunlop Pneumatic Tyre bankrot bo'ldi.Qolgan aktivlari Dunlop Rubber tomonidan du Cros ishtirokisiz sotib olindi  .

1909-yilda Dunlop Kobe shahrida Yaponiyaning birinchi shinalar zavodini qurishni boshladi. Aynan shu yili Yaponiyaning Sumitomo guruhi ushbu korxonaning ulushini qo'lga kiritdi. Keyingi yillarda esa Yaponiyaning Dunlop va Sumitomo sho''ba korxonasi yaqindan hamkorlik qildi. 1963-yilda Sumitomo kompaniyaning Dunlop ulushini sotib oladi va uni Sumitomo Rubber Industries deb o'zgartirdi  .

Manbalar 

Buyuk Britaniya shirkatlari
Kito Lorenc

Kito Lorenc (1938 - 2017) — sorbiyalik yozuvchi, lirik shoir va tarjimon. U yozuvchi va siyosatchi Jakub Lorenc-Zalěski ning nevarsi edi.

Lorenc 1952-yildan 1956-yilgacha Kotbus Sorbiya internati oʻrta maktabida oʻqigan.1956-yildan 1961-yilgacha Lipsikda slavalik fanini oʻrgangan. 1961-yildan 1972-yilgacha Bautzen Sorbiya xalqlarini tadqiq qilish institutida ishchi hodim sifatida faolyat yuritgan.

1972-yildan 1979-yilgacha Sorbiya xalq madaniyati davlat ansamblida dramaturg sifatida ishlagan. Kito LorenSoksoniya Badiiy Akademiyasi aʼzosi boʻlib,Hochkirchkirning Vuishke shahrida mustaqil yozuvchi sifatida yashagan.

Ishlar 

 „Yangi zamon — Yangi toʻylar“ sheʼrlar, VEB Domovina nashriyot uyi 1962
 „Yengillik, adolat va erkinlik“, (Sorbiya shoirlarining antologiyasi, muharrir) VEB Verlag Domowina, 1963
 Mina Witkojc „Po pućach časnikarki“, Yuqori sorbiya tilida tarjima, VEB Verlag Domowina 1964
 Handrij Zejler „Serbske fabule“, tarjimasi, VEB Verlag Domowina 1966
 "Struga. Bilder einer Landschaft (Struga. Landshaft rasmlari) ", Poeziya, VEB Verlag Domowina, 1967
 „Der betresste Esel“, Fabeln von Handrij Zejler, tarjimasi, 1969, Domowina-Verlagda yangi 2004
 "Flurbereinigung", sheʼriy, Aufbau Verlag 1988
 "Gegen den grossen Popanz. (Buyuk Popanzga qarshi) ", 1990 yilgi sheʼri
 "Achtzehn Gedichte der Jahre 1990-2002 (18 Poets of the Years 1990-2002) " Manfred Peter Heynning tanlovi
 "An einem schönbemalten Sonntag: Gedichte zu Gedichten (Gʻoʻrza boʻlib tushirilgan yakshanba: shoirlarga sheʼr) ", Thanhäuser nashri
 Rudolf Hartmetz, Hans Mirtschin, Kito Lorenc „Terra budissinensis“, Lusatia 1997
 Jurij Chĕžka "Die Erde aus dem Traum (Tushdan Yer) ", Domowina-Verlag 2002
 "Die Unerheblichkeit Berlins (Berlinning ahamiyatsizligi) ", Buch&Media 2002
 "Die wendische Schiffahrt (Vendish sayohatlari) ", Domowina-Verlag 2004

2017-yilda vafot etganlar
1938-yilda tugʻilganlar